ڈونلڈ ٹرمپ کے پاس تھی داعش کے بارے میں انتہائی خفیہ اور حساس ترین معلومات

امریکی اخبار واشنگٹن پوسٹ نے دعوی کیا ہے کہ ڈونلڈ ٹرمپ نے گزشتہ ہفتے وائٹ ہاؤس میں ایک ملاقات کے دوران روسی وزیرِ خارجہ اور روسی سفیر کو دہشتگرد گروہ داعش کے بارے میں انتہائی خفیہ اور حساس ترین معلومات فراہم کیں۔

خبر کا کوڈ: ۴۲۸۰۸۳

تاریخ: ۱۶ مرداد ۲۰۱۷ - ۱۳:۱۴

رسا نیوز ایجنسی کی رپورٹ کے مطابق امریکی اخبار واشنگٹن پوسٹ نے اپنی رپورٹ میں سابق اور حاضر سروس امریکی اہلکاروں کے حوالے سے انکشاف کیا ہے کہ یہ معلومات ایک ایسے اتحادی کی جانب سے آئی تھیں جو داعش کے اندرونی معاملات سے باخبر ہے اور اس بارے میں انٹیلی جنس ذرائع سے ملنے والی اطلاعات امریکی حکام کو فراہم کرتا رہتا ہے مگر یہ معلومات صرف اہم ترین امریکی حکام کےلیے ہوتی ہیں جنہیں کسی بھی غیر متعلقہ فرد، ادارے یا کسی دوسرے ملک تک پہنچایا نہیں جاسکتا۔

وائٹ ہاؤس  کے ترجمان نے اس خبر کی سختی سے تردید کی ہے جبکہ امریکی قومی سلامتی کے مشیر میک ماسٹر نے میڈیا سے مختصر گفتگو میں کہا کہ ملاقات کے دوران وہ بھی وہاں موجود تھے اور اس موقعے پر ڈونلڈ ٹرمپ نے روسی حکام کے ساتھ کسی قسم کی خفیہ معلومات کا تبادلہ نہیں کیا۔

واضح رہے کہ ڈونلڈ ٹرمپ پر پہلے ہی یہ الزام  بھی ہے کہ انہوں نے اپنی صدارتی انتخابی مہم کے دوران اعلی روسی حکام سے رابطے کیے تھے جبکہ روسی صدر ولادیمیر پیوٹن سے ان کے خصوصی تعلقات بھی ہیں۔/۹۸۹/ف۹۴۰/